
DE SOLIDORUM, ET FLUIDORUM 
CORPORUM MOTU 



DE VI INERTIAE 



D E motu corporum disputationem aggressuri, a vi 
inertiae exordiri opportunum existimamus, cum 
plura sine in doctrina de motu , quae , nisi per- 
spicuam inertiae notionem habeamus, nullatenus 
percipere possemus, aut explicare. Certum est, et quoti- 
diana experientia firmatum, nos non posse corpus aliquod 
a quiete ad motum . vel a motu ad quietem transferre , 
quin aliquam experiamur resistentiam. Resistentia porro 
isthaec, quam corpcra nobis opponunt, dum eorum sta- 
tum nitimur immutare , appellatur vis inertiae , illamque 
singulis inesse corporibus , quamvis aliqui perperam nega- 
verint , non est cur dubitemus. Experimur enim, quod cor- 
pora statum suum conservare conantur, et quidem adeo 
constanter, ut, nisi prius ab iis opposita resistentia vinca- 
tur, ab illo statu nullatenus possint dimoveri. Quare eos 
etiam a vero aberrare evidens est, qui corporum inertiam 
ab eorum ad motum , et ad quietem indifferentia minime 
sejungentes, utramqne male confundunt. Corpora quippe 
per vim inertiae, nedum statum suum conservare nituntur, 
quod per solam indifferentiam posset explicari , sed exter- 
nis quoque caussis eorum statum deturbare conantibus po- 
sitivo conatu resistunt; quod quidem per solam indifferen- 
tiam effici nequit, proindeque vim exigit positivam. De 
hac vi inertiae sequentes statuimus propositiones . 

Datur in corporibus vis inertiae, seu resistentia, qfiano 
externis caussis eorum statum quietis vel motus immutare 
conantibus opponunt . 

II. 

Vis isthaee a coeteris corporum proprietatibus, ex- 
tensione praecipue , soliditate et gravitate distincta est. 

III. 

Est quoque quantitati materiae directe proportionalis . 



IV. 

Ab caque Newtonianae, quas subjicimus motus leges 
originem ducunt. 

De Motus Legibus Knrtonianis . 

E Xarata probeque percepta inertiae indole atque natura, 
ad Newtonianas ab ea dimanantes leges expenden- 
das necessario veluti gradu via nobis pacet. Leges motus 
sunt illae , quas naturae auctor sancivit Deus a corporibus 
esse servandas , dum moventur. In hoc mirifice elucet in- 
finita Dei sapientia, qui iisdem legibus corpora omnia su- 
bjecta voluit, quas revera invariato ordine servant. Non- 
dum in lucem venerat Newtonus, cum jam Caitesius in bis 
statuendis legibus plurimum adlaboraverat . At Philoso- 
phus Anglus eas illustravit ita, et evexit, ut jure meritoque 
Newtonianae leges fuerint nuncupatae: quamquam proprie 
loquendo, nec Newtoni , nec Cartesii , sed naturae ipsius le- 
ges possunt appellari. Numquam tamen satis commendabi- 
mus laudatos viros, qui naturae arcana iotime, quantum 
fieri poterat , perscrutando , quas leges ipsi imponere Deo 
placuit, felici exitu detexerunt , et illustrarunt. Horum Phi- 
losophorum observationibus innixi, et propria etiam ducti 
experientia easdem leges proponimus et propugnamus. 



I. 



'I 



Corpus omne perseverat in statu suo quiescendi , vel 
movendi uniformiter in directum, hoc est eadem velocita- 
te , et secundum camdem directionem , nisi quatenus a 
viribus impressis statum iilum cogitur immutare. 

IL 

Motus , e jusque mutatio est vi, a qua pendet, pro- 
portionalis i et Ht semper secundum rectam lineam, juxta 
quam vis illa imprimitur. 

III. 

Dum corpora in se invicem agunt, actioni unius ae- 
qualis semper et contraria est reactio alterius. 

Df justa Virium aestimatione , et inde 
orta motus quantitate . 

C Orporum motum non pauci cum eorum velocitate con- 
fundunt, et in eo corpore majorem existimant esse 
motus quantitatem , quod majori defertur celeritate; cum 
tamen neri possir, immo non raro contingat, ut corpus 
quod majori celeritate defertur , minorem motus quantitatem 
habeat , quando nempe corpus quod alterum velocitate vin- 
cit, ab eo vincitur ratione motis. Motus enim quantitas ex 
mole simul et velocitate pendet , et est ex utraque simul 
aestimanda. Quare si moles erit = 2., velocitas = 4., mo- 
tus quantitas in corpore moto erit — 8. 

Hac in viribus supputandis simplicissima methodo om- 
nes usi fuerant Philosophi usque ad L eibniiium , qui no- 
vam et antea inauditam inter vires vivas, et mortuas di- 
stinctionem inducens, rem aliter explicare est aggressus. 
Quod ut clare et discincte percipiatur, exponendum est, 
quid per vires vivas, et mortuas intelipat Leibnitius. Ex 
daca quacumque altitudine libere descendat corpus, quod 

tamdcm in planam impingens quod nequit superare , plano 
immobiliter insistat. Quousque corpus in descensu perse- 
verati vis eiusdem dicitur viva i dum vero corpus in 
plano quiescit, mortua eius vis appellatur . Quare vis viva 
cum actuali motu semper conjuncta est; vis mortua in 
nisu dumtaxat et in tendentia ad motum consistit, v on- 
tendit itaque Leibnitius , vires mortuas utique ex massa 
et simplici velocitate esse aestimandas; at vires vivas cx 
massa in quadratum celeritatis dimetiendas esse piopugnat; 
adeo ut , si corpus massam habeat — 9., velocitatem — 4., non 
sit eius vis = 8., quae est lactum ex 9 X 4 = 8., sed aequalis 
dicenda sit 2x4x4 = 32. .quod esset productum ex massa 
in celeritatis quadratum. Nova haec inter vires vitas, et 
mortuas distinctio totum commovit philosophicum orbem, 
aliis pro veteri virium mensura , aliis pro Leibnitiana acer- 
rime pugnantibus. Antiquae tamen sententiae patroni plu- 
ra et solidiora protulisse argumenta visi sunt . Vires 
enim ex massa et simplici velocitate esse aestimandas ex 
eo probabilius desumi posse videtur , quia has in corporibus 
adesse novimus evidentissime, et nihil aliud praeter eas 
in illis deprehendere oculis nostris datum est . = Intelligo, 
inquit Petrus de Martino, impetum corporis augeri ex 
massa , intelligo etiam augeri ex velocitate simplici : at 
non video undenam desumi debeat velocitatis quadratum. = 
Huic et nos opinioni lubentius subscribimus , eo quo 4 
ad plura de motus quantitate , seu de momentis corpo- 
rum enodanda theoremata, aptissima sit, et in praxi , 
ut ipse advertit Nolletus, ad machinarum usum accomo- 
datior, quia obscuritates, et implexas illas demonstratio- 
nes removet , quas Leibnitianain methodum ingerere no- 
vimus . 

I. 

Vires corporum vivae non ex massa in velocitatis 
quadratum , sed ex simplici celeritate in massam ducta ae- 
stimandae sunt. 

II. 

Quantitas proinde motus, seu momentum corporis, 
est factum ex massa in celeritatem ducta. 

Si igitur duo corpora aequalem habeant massam » erunt 
ipsorum momenta in ratione reciproca celeritatum. 

IV. 



Si vero duo illa corpora aequali celeritate ferantur, 
momenta ipsorum erunt in ratione directa massarum. 

V. 

Quod si corpora illa massam habeant inaequalem, 
aequalia adhuc erunt inter se eorum momenta, modo ipso- 
rum celeritates fuerint reciproce ut massae. 

De Motu Gravium libere descen- 
dentium . 

L Eges nunc illae occurrunt expendendae, quas gravia 
observant ^dum sibi libere commissa versus terrae 
superficiem delabuntur. Si hasce novimus, immortali no- 
stro Galilaeo debemus, qui primus illas detexit, et pri- 
mus dcmdhsrravit . Philosophus hic summus cum observas- 
set , gravitatem esse vim corporibus inhaerentem et in illis 
constanter operantem, recto intulit ratiocinio, ab illa ita 
urgeri corpora debere, ut si libere sive in vacuo, sive in 
aere committantur, juxta quasdam in variabiles leges moveri 
necessario debeant, et ad terram prolabi. Quod ratioci- 
nio novit, experimentis ratum firmatumque habuit Gali- 
laeus, cujus vestigia prementes Ricciolius, Desagulicrius 
aliique, nova , eodem tamen successu , instituere tentamina, 
adeo ut nullus pene deinceps extiterit, qui Galilaei theo- 
riam inficiari ausus fuerit, aut in dubium revocare. Quae 
autem sit de corporibus descendentibus Galilaei theoria, 
subjecta themata expoaunt . 

I. 

Corpora sibi libere commissa versus terrae centrum 
via brevissima tendunt. 

II. 

Si plura in vacuo labantur gravia, diversae licet mo- 
lis, diversique voluminis, aequali descendent celeritate» 

IU. 

Libere labentia corpora motum suum accelerant, et 
hic motus est uniformiter acceleratus. 



IV. 

In motu uniformiter accelerato, spatia a labente cor- 
pore aequalibus temporibus confecta crescunt ut numeri 
impares i. 3. 5. 7. 9 . & c. 



V. 

Eadem spatia ab initio ad finem lapsus simul compu- 
tata sunt in ratione duplicata temporum , vel celeritatum . 

VI. 

In medio resistente si descendant corpora , post ali- 
quod tempus Galilaeanam deserunt progressionem. 

VII. 

Et fit tamdem eorum motus aliquo modo aequabilis. 

VIII. 

Hoc autem repeti debet a medii resistentia, quae ca. 
proportione crescit , qua augetur velocitas . 

De Motu composito rectilineo. 

M Otus compositus ille est, qui a duabus vel pluribus 
viribus corpus simul impellentibus oritur. Cum au- 
tem potentiarum motricium directiones variae esse possint, 
et aliae simplicem, aliae nullum in corporibus motum pro- 
ducant .quando nempe virium directiones vel omnino conspi- 
rantes sunt , vel e diametro oppositae ,• nos illas tantummo- 
do vires ad examen revocabimus, quae sub angulo quo- 
cumque simul occurrentes, corpus in diversas directiones 
impellunt, et motum vere compositum efficiunt. In hoc 
itaque casu qui secuntur habentur effectus. 

I. 

Corpus quod a duabus viribus sub quolibet angulo 
conspirantibus impellitur et ad m tum sollicitatur, describit 
motu composito diagonalem Parallelogrammi , cujus latera 
sunt ipsae virium directiones. 

II. 

Et quidem diagonalem illam eo ipso tempore corpus 
percurrit , quo, si unica tantum vi urgeatur, ejusdem Pa- 
rallelogrammi latus alterutrum peragraret. 

III. 

Si corpus non a duabus, sed a pluribus viribus ad 
motura impellatur , percurrit diagonalem quae media esc 
inter lineam quam corpus a duabus tantummodo viribus 
adactum describeret, et semitam quam a vi tertia sollici- 
tatum absolvere cogitur. 

De Motu composito euroi lineo , ubi de 
circulari Pendulorum Oscillatione . 

M Otum compositum rectilineum ad examen superius 
revocavimus. Alius est motus compositus, nempe 
curvilineus, per quem corpora acta duplici vi, gravitatis 
nempe cum alia coniuncta, ia curva moventur. Essent 
hic singulae expendendae hujus motus leges, et Cycloidis 
potissimum atque Semicycioidis admirabiles proprietates 
explicandae. Verum id instituti nostri ratio non patitur. 
Oscillationem proinde et motnm duntaxat Pendulorum per 
arcus circulares , et curvam a projectis corporibus percursam, 
et eam quam corpus duabus impulsum viribus , circa unum 
punctum absolvit, contemplabimur. A Pendulo itaque, ex 
quo tot in societatem commoda dimanant, exordium su- 
mentes, haec de illo theoremata exaramus. 



I. 



In medio non resistente oscillans Pendulum , arcus 
semper describit aequales: in medio autem resistente arcus 
isti continno decrescunt. 



II. 



Pendnli oscillationes , etsi per inaequales circnli arcus 
absolvantur, sunt tamen sensibiliter aequidiuturnae . 

III. 

Per circuli arcus oscillantis Penduli integra vibratio 
physice absolvitur duplo tempore , quo pendulum sibi li- 
bere cummissum ejusdem circuli diametrum peragraret. 

Spatia vero , quae integrae oscillationis tempore , li- 
bere cadendo, Pendulum absolveret, sunt in ratione du- 
plicata temporum. 

V. 

Pendula lentius sub Acquatore oscillare, quam versus 
Polos, omnes a Richero primum in Cayenna , deinde ab 
aliis in diversis terrae plagis accuratisiimac factae obser- 
vationes ostendunt . 

De Motu Gravium Projectorum . 

S Cientia quae de projectis corporibus agit , proprio & 
usitato vocabulo Babstica nuncupatur, cujus fundamen- 
ta a Galilaeo fuisse statuta , jure meritoque possumus affir- 
mare. Ipse namque principia illa, quae in corporibus libe- 
re cadentibus detexerat , ad curvam quam projecta descri- 
bunt corpo a transferens , illam in Parabola Apolloniana 
primus determinavit, quem postea secuti sunt, ejusque do- 
ctrinam illustrarunt Torricellius, Newtonus, iliique. Bali- 
sticae commoda , & incommoda non est cur pluribus exare- 
mus. Tormentum bellicum moenia, civiumque domos tue- 
tur saepissime , hostesque coercet atque propulsat . At non 
raro odio inserviens et insano Martis furori , fulmineo suo 
ictu urbes diruit, arces pulsat, quatit, evertit, et pacificos 
Cives corruentium dumorum ruinis miserrime obruit, et Ja- 
crymando enecat fato. Pauca de Balisdca delibabimus. No- 
tatum hic volumus , quod in statueuda gravium proje&o- 
rum theoria , praescinditur a medii resistentia , licet aeris 
impedimentum possit non attendi , praecipue in modicis di- 
stantiis , in quibus constat , aerem semitae a projectis de- 
scriptae parum obstare. Hisce observatis .nostras de proje- 
ctorum motu propositiones subnectimus . 

I. 

Corpus grave directione horizonti parallela projectum 
semiparabolam motu composito describit. 




H 



II. 



Semiparabolam pariter percurret corpus, si ex altitudi- 
ne obliqua ad horizontem deorsum demittatur. 

nr. 

Si vero idem corpus sursum oblique projiciatur, inte- 
gram absolvit parabolam. 

De Viribus Centralibus . 

D Octrinae de corporibus projectis affinis est doctrina de 
corporibus , quae a duabus viribus ccntripeta , et cen- 
trifuga acta, circa puntum aliquod in gyrum moventur. 
Virium istarum indoles atque natura notissimo exemplo fun- 
dae solet a Physicis illustrari . Lapis fundae in gyrum cir- 
cumactae impositus a centro motus jugiter recedere niti- 
tur per orbitae tangentem, quam abriperet reapse, nisi a 
manu pertractus in circuli peripheria pergere cogeretur. Ex 
hac centri petae, et centrifugae virium attemperatione vires 
illae exurgunt , quae centrales nuncupantur . Theoria vi- 
rium centralium , quam primus statuic cl. Hugenius, et alii 
post ipsum Philosophi illustrarunt, maximi est momenti in 
Physica, et praecipue in Astronomia. Per illam etenim Pla- 
netarum motus facillime dignosci possunt ac determinari , 
et quidem tanta certitudine, ut Gravesandius, et Dcsagulie- 
rius theoriae praxim consociantes , machinam exhibuerint, 
in qua omnia ferme Planetarum phaenomena jucundissimo 
spectaculo omn ; um oculis subjiciuutur. Praecipua , quae de 
viribus centralibus tradi solent theoremata , haec suat . 

t 

I. 

Corpus quod circa centrum aliquod in orbem revolvi- 
tur , non ab una , sed a duabus urgeatur viribus oportec in 
diversa trahentibus . 

Si mobile a vi aliqua semel impulsum, deinceps ab 
alia constanti vel variabili secundum alias directiones ad 
priorem obliquas urgeacur, curvam continuo describit. 

III. 

Areae quas describit corpus , quod circa centrum ali- 
quod in curva movetur , sunt temporibus proportionales. 

IV. 

Velocitates corporis in diversis curvae, quam absolvit 
punctis, sunt reciproce ut radii a centro virium in tangen- 
tes demissi . 

De Mutua Corporum Percussione , ubi etiam 
dc Motu Reflexo > & Refracto . 

C Orpora alia esse dura , quae nempe percussa non com- 
primuntur; alia mollia, quae in ictu comprimuntur qui- 
dem, sed nequeunt in pristinum statum sese restituere; 
alia tamdem elastica , quae scilicet ictu compressa , priorem 
iterum figuram recuperant , notum unicuique est . Omnia 
isthaec corpora, dum in motu posita sunt, & in alia cor- 
pora impingunt, certis quibusdam legibus in ictu vel post 
ipsum constanter subjiciuntur , quas nunc exponere non inu- 
tile , nec injucundum fore putamus. Miruin est quam multa 
tradiderit Cartesius, ut singulas ex corporum percussione 
dimanantes leges complecteretur et explicaret . Inutilis ta- 
men illius labor et opera fuit, cum experimentis consona 
haud reperta fuerint, quae hac in re ab ipso fuerant pro- 
lata . Leges illas nos tradere properantes , rccentiorutn 
inhaeremus observationibus, qui rem feliciori exitu attigis- 
se dicendi sunt. Notandum hic occurrit, nos supponere, 
corpora vel perfecte dura esse , vel omnino elastica , et per- 

cussionem esse directam , et in vacuo ve! saltem eo in loco 
fieri, qui corporum motui minime noceat. 



I. 

Si corpus perfecte durum in aliud itidem durum sive 
quiescens, sive tardius motum juxta eamdem directionem, 
incurrat , ambo post ictum moveri pergeut vi massis pro- 
portionali . 

II. 

Si duo corpora perfecte dura viribus aequalibus sibi 
occurrant , in conflictu quiescunt; si vero inaequalibus, ju- 
xta directionem fortioris movebuntur. 

III. 

Si corpus perfecte elasticum in aliud aequale & quie- 
scens incurrat, post impactum scabit immotum, alterum ve- 
ro movebitur pcrcutiencis directione , et celeritate •• si in mi- 
nus, utrumque eadem directione deferetur : si in majus , per 
eamdem viam regredietur, dum percussum directione op- 
posita incedet. 

IV. 



Si duo corpora perfecte elastica ct aequalia sibi ex op- 
positis partibus eadem vi occurrant, post collisionem pari 
celeritate resiliunt. 

V. 

Si corpus perfecte elasticum in aliud elasticum et 
immobile sive perpendicularitcr , sive oblique incidat , ita 
tunc rcfleccitur , ut angulus reflexionis incidentiae angulo 
sit aequalis. 

VI. 

w Si corpus ex uno medio in aliud quodeumque perpendi- 

culari directione transeat, nullam patitur refractionem, sed 
eamdem lineam perget describere. 

Si vero corpus ex uno in aliud medium oblique defe- 
ratur , refractionem patitur , vel recedendo a perpendiculari 
si in densius transeat , vel ad eam accedendo si in minus 
densum . 

De Aequilibrio et Motu in Machinis . 

M Achinae, de quibus agimus, ea sunt instrumenta , qui- 
bus ad pondera vel elevanda , vel sustinenda uti- 
mur, quae sine illarum ope elevari neutquam possent , vel 
substineri . Hinc apparet quantae utilitatis sic in vita civili 
Machinas illas probe nosse, esrumque usum exposuisse et 
explanasse. Absque earum enim beneficio nec Civitates aedi- 
ficari , nec domus construi , nec alia innumera possent ex- 
pediri , quae hominibus in societate constitutis sunt maxime 
necessaria . Inter illas, simplices alias, alias compositas Me- 
chanici norunt efformarc. De simplicibus tantum sermonem 
habere nobis in animo est, quia hisce bene intellectis, et 
compositarum usum noscere facile est. Vectis, Trochlea, 
Axis in Peritrochio , Cochlea , Cuneus , quibus alii addunt 
Planum Inclinatum, quamvis ad Cuneum commode reduci 
possit, illae sunt quae simplices nuncupantur. Machinarum 
usu pondus inter, et potentiam aequilibrium inducere facilli- 
mum est. Si potentiae vis augeatur removendo illius distan- 
tiam a fulcro, tanta motus quantitas potest obtineri, ut in- 
gentissima corpora ope simplicis Vectis possint elevari. Un- 
de merito Archimedem dixisse fertur: 

= Dic ubi consistam, et terram , coelumque movebo. = 



I. 

Si duo corpora .quaecumque ea sint, eidem lineae rectae 
rigidae , seu Vecti circa quodvis punctum mobili utrinque ap- 
plicentur, in aequilibrio consistent, modo pondus unum fue- 
rit ad alterum , ut distanda unius a fulcro est ad distantiam 
alterius . 




II. 

Quire potenti» quaecumque per Vectem datum quod- 
eumque pondus subsdnebic, si ea ani em ad illud habeat pro- 
portionem. quae inter utriusque a fulcro distantiam inter- 
cedit . 

III. 

In unica Trochlea immobili ad pondus substinendum 
requiritur potentia ponderi aequalis : in mobili vero, potentia 
(ubdupla duplum pondus valet substinere . 

IV. 

In Polyspasto potentia et pondus erunt in aequilibrio, 
si illa sit ad hoc, ut unitas ad numerum funium , eo exce- 
pto , cui potentia immediate applicata est . 

V. 

In Axe in Peritrochio pondus et potentia sunt in sequi- 
librio, quando potentia se habet ad pondus, ut circumferen- 
tia cylindri ad circumferentiam , quam radiorum extremitas 
describit . 

VI. 

In Cochlea potentia est ad pondus , ut distantia inter 
duas sibi proximas spiras ad spirae unius longitudinem . 

VII. 

In Cuneo vis potentiae dorso Cunei applicatae se ha- 
bet ad resistentiam quam opponunt partes dividendae , ut 
altitudo Cunei ad basim ejusdem . 

Q Uae de motu corporum huc usque statuta sunt, ad so- 
lida dumtaxat corpora spectant. Rei ordo postulat, uc 
nonnulla de Fluidis addamus, quorum pressio, aequilibrium 
et motus specialem exigunt disquisitionem. Ex his enim 
omnia, eaque jucundissima enascuntur phaenomena , quae in 
Fluidis observantur, sive in se ipsis spectentur, sive relate 
ad alia corpora quae in ipsis immerguntur, sive tandem in 
ordine ad illa loca per quae moventur. Scientia, quae 
omnia haec phaenomena contemplatur, expendit et mani- 
festat , Hydrostatica nuncupatur. Quidquid hac in re inge- 
niose excogitatum habemus , totum studio ct laboribus recen- 
tiorum Physicorum referri debet acceptum , adeo ut ante 
Galilaeum et Torricellium , qui Hydrostaticac fundamenta 
primi statuerunt ,et amoenissimis experimentis illustrarunt, 
riemo ferae unus, si Archimedem excipias, extiterit , qui 
scientiam hanc rite noverit , et ad societatis commodum 
contulerit. Recentiorum itaque theoriis innixi, quae in Hy- 
drostatica praecipua sunt , indicabimus . 

L 

Fluida quaqua versum et juxta quamlibet directionem 
aequaliter premunt, idest a summo deorsum, ab imo sur- 
sum, et versus partes laterales. 

II. 

Liquoris pressio in basim aestimanda est ex vasis alti- 
tudine ct basi , quaecumque sit illius figura. 

III. 



In tubis communicantibus licet inaequalibus, dummo- 
do basim habent communem, ejusdem naturae liquores ad 
libellam, et aequilibrium componuntur. 



IV. 

Diversae gravitatis specificae liquores in tubis com- 
municantibus in aequilibrio non constituuntur, nisi ipsorum 
altitudines sint in ratione reciproca gravitatum specifi- 
carum. 

V. 

Solidum ejusdem ac fiuidum specificae gravitatis fluido 
ipso immersum omnem suam amittit gravitatem , ct in ae- 
quilibrio cum illo manebit, quocumque- in loco versetur, 
idest vel in iundo, vel in medio, vel in ipsa fluidi su- 
perficie . 

VI. 

Si vero corpus sic fluido in quo immergitur specifice 
gravius, tunc cum non possit ab illo subscentari, cum suae 
gravitatis excessu fundum petat accesse esc . 

VII. 

Gravitates specificae fluidorum sunt inter se directe ut 
ponderis quantitates ab eodem solido in iisdem demerso 
amissae. 

VI1L 

Si vas ad camdem altitudinem maneat constanter ple- 
num , quantitates fluidi ex foramine erumpentes sunt directe 
ut tempora . 

IX. 

laetus verticalis ad cam ascendit altitudinem , ad quam 
liquor in vase communicante exiscit . 

X. 

Si in fundo visis uniformis et aqus pleni foramen ape- 
riatur, vas ita evacuatur, ut aquae quantitates aequalibus 
temporibus erumpentes sint ut numeri impares p. 7. 5. 3. 1. 

XI. 

Defluentium in fluminum alveis aquarum altitudines si 
statuantur aequales , erunt earum pressiones in ratione inversa 
velocitatum . 

XII. 

Istae vero velocitates , si coetera sint paria, sunt in 
ratione directa altitudinum. 



Publica de his habebitur disputatio Florentiae in Con- 
ventu D. Annuntiatae Anno MDCC 1 C. Mense Januario , 
die 1 8. Hora a. pomeridiana . 

Facta cuilibet post tertium arguendi potestate. 
Disputationi praeerit Fr. Alossivs GiAtt.ss.iii in eodem 
Conventu Philosophiae Lactor. 

